Andrij Iwanowycz Sadowyj (; rodz. 19 sierpnia 1968 we Lymbergu, SSSR) — ukrajiński polityker, społeczny aktiwista a biznesmyn. Zołożyciel ferajnu Samopomicz, kere z czasym przeformowało sie we polityczno partyjo. Jedyn ze zołożycielōw fyrmy "TRK Luks". Mer Lymberga ôd 2006 roku. Żywobycie. Rodźōł sie we Lymbergu. Uōnego muter bōła rechtorkōm, a fater inżynierym we LAZ (Lymberskij Fabryce Autobusōw). We 1987 skōńczōł Lymberske Technikōm Radyjoelektrōniki. Potyn dwa lata sużył we sowieckim wojsku. Bildōng. Sztudjyrowoł na Lymberskij Politechnice, we 1995 dostoł titel inżyniera elektrōnicznyj techniki. Ôd 1997 mo kwalifikacyjo ekōnōmisty ze szpecyjalnośćōm "Finance a kredyt". We 1999 skōńczōł Norodowo Akadymijo Państwowego Reskyrōngu przi Prezydyńcie ôd Ukrajiny.